laion/Wikipedia-Exotic huggingface dataset:
Dancing Queen (אלבום)

Dancing Queen (בעברית: מלכת הריקודים) הוא אלבום האולפן ה-26 של זמרת הפופ האמריקנית, שר. האלבום יצא לאור ב-28 בספטמבר 2018, על ידי חברת התקליטים האחים וורנר רקורדס. האלבום כולו מכיל גרסאות כיסוי לשירים של להקת הפופ השוודית אבבא, כאשר כותרת האלבום מתייחסת ללהיטם "Dancing Queen", שיצא בשנת 1976. האלבום נעשה בהשראת "מאמה מיה! Here We Go Again" שיצא בסמוך לצאתו בו מככבת שר. עם יציאתו נכנס האלבום למקום השלישי במצעד הבילבורד 200 עם מכירות של למעלה מ-150 אלף עותקים בשבוע הראשון, הפך לשבוע הבכורה הטוב ביותר של שר בכל הקריירה, בגיל 72. "Gimme! Gimme! Gimme! (A Man After Midnight)" - יצא לאור ב-9 באוגוסט 2013, כסינגל הראשון והפותח מתוך האלבום. עם יציאתו נכנס השיר אל המקום הרביעי במצעד שירי הדאנס קלאב, וה-34 במצעד הסינגלים הבריטי. "SOS " - יצא לאור ב-23 באוגוסט 2018, כסינגל השני מתוך האלבום. עם יציאתו נכנס השיר אל המקום ה-56 במצעד תרשימים לסינגלים ואלבומים סקוטיים, וה-78 במצעד הסינגלים הבריטי. "One of Us" - יצא לאור ב-21 בספטמבר 2018, כסינגל השלישי מתוך האלבום. כדי לקדם את האלבום, יצאה שר ב-21 בספטמבר 2018, לסיבוב ההופעות השישי שלה, "Here We Go Again Tour", אשר הסתיים ב-מרץ 2020. זהו סיבוב ההופעות העולמי הראשון של שר מזה שני עשורים. מידע על האלבום Dancing Queen באתר MusicBrainz מידע על האלבום Dancing Queen באתר AllMusic האלבום Dancing Queen באתר Discogs האלבום Dancing Queen באתר ספוטיפיי האלבום Dancing Queen באתר דיזר האלבום Dancing Queen באתר אפל מיוזיק האלבום Dancing Queen באתר Last.fm האלבום Dancing Queen באתר טיידל שר, בני אנדרסון, ביורן אולבאוס, מארק טיילור, ג'ודי קריימר Cher = 雪兒* - Dancing Queen = 舞后再臨, Discogs (באנגלית) Mamma Mia! Here We Go Again, נבדק ב-2019-08-04 www.billboard.com www.officialcharts.com https://www.officialcharts.com www.officialcharts.com "Gold & Platinum - RIAA". RIAA (באנגלית אמריקאית). נבדק ב-2018-09-30. Cher Ties Solo-Career-Best Rank on Billboard 200 as 'Dancing Queen' Debuts at No. 3, Billboard bpi "Gold/Platinum - Music Canada". Music Canada (באנגלית אמריקאית). נבדק ב-2018-09-30.
וילהלם, רוזן שאומבורג-ליפה

וילהלם, רוזן שאומבורג-ליפה-ביקבורג (בגרמנית: Graf Wilhelm Friedrich Ernst zu Schaumburg-Lippe;‏ 9 בינואר 1724 – 10 בספטמבר 1777), נולד פרידריך וילהלם ארנסט גראף צו שאומבורג-ליפה-ביקבורג, היה שליט גרמני בשאומבורג-ליפה-ביקבורג, מפקד צבאי חשוב במלחמת שבע השנים, פלדצוגמייסטר של נסיכות הבוחר מהנובר ופילדמרשל בריטי. וילהלם נולד ב-9 בינואר 1724 בלונדון, לאלברכט וולפגנג, רוזן שאומבורג-ליפה ולאשתו הראשונה הרוזנת מרגרט גרטרוד פון אויינהאוזן, בתם של ג'ורג' הראשון, מלך בריטניה ושל פילגשו ארנגרד מלוזינה פון דר שולנבורג. הוא ליווה את אביו במערכה שלו בשירות ההולנדים במהלך מלחמת הירושה האוסטרית 1740-1748, והיה נוכח בקרב דטינגן (1743). לאחר מכן הוא נלחם בשירות האוסטרים במערכה האיטלקית שלהם. הוא ירש את אביו כרוזן ב-25 באוקטובר 1748. כרוזן וכגנרל חיל התותחנים הוא צידד בפרוסיה במהלך מלחמת שבע השנים. הוא הציב את עצמו בראש יחידות הארטילריה של בעלות הברית במהלך קרב מינדן, וזכה לפיקוד הכולל של התותחנים של בעלות הברית. בשנת 1762, לבקשת המרקיז דה פומבל (שר החוץ הפורטוגלי) הוא הוביל, כגנרליסימו, את כוחות הברית בעלות הברית בפורטוגל נגד הפלישה הספרדית. וילהלם ניהל מערכה הגנתית מבריקה של מתקפות ומתקפות נגד, כך שהאויב, אף על פי שהייתה לו עליונות של שלוש על אחד במספרים, תמיד נתקל במגינים במצב טוב ומעולם לא העז להסתכן בהתקפה מוחלטת. לבקשת פומבל הוא נשאר בפורטוגל שנה לאחר הסכם השלום של 1763, במטרה לבנות מחדש ולהכשיר את צבא פורטוגל לצבא מקצועי יותר. הוא היה גם תאורטיקן צבאי משפיע וחסיד של לוחמה הגנתית. אחת הסיסמאות הידועות ביותר שלו היא: "Kein anderer als der Defensivkrieg ist rechtmäßig!" ("רק לוחמה הגנתית מוצדקת!") הוא נפטר בוולפנהאוזן והוחלף על ידי בן דודו, פיליפ השני ארנסט, רוזן ליפה-אלפרדיסן. כאחת הדמויות הגדולות בהיסטוריה הגרמנית, הוא מונצח על ידי פסל במקדש ולהאלה. עד 1764 נולדו לווילהלם שני ילדים לא חוקיים, יוזף ואולימפיה פטרונליה. הם נולדו באלבס, פורטוגל. אולימפיה הוטבלה בכנסייה "מטריז" בעיר קמפו מאור ב-24 ביוני 1764. שנים לאחר מכן, לפני נישואיה, הוכרה אולימפיה על ידי בן דודה של אביה, פיליפ השני ארנסט, ושמה שונה לאולימפיה פטרונליה ארנסטינה דה שאומבורג-ליפה. אולימפיה נפטרה ב-25 בנובמבר 1822. הוא התחתן ב-12 בנובמבר 1765 בשטאטדגן לרוזנת מארי ברברה אלונור מליפה-ביסטרפלד, בתו של קרל פרידריך אוגוסט, רוזן ליפה, ממנה נולדו להם שני ילדים, הרוזנת אמיליה (1771–1774) ובן שמת בלידתו (1772). מדיה וקבצים בנושא וילהלם, רוזן שאומבורג-ליפה בוויקישיתוף Novo Tópico. "Olímpia Patronellia Ernestina de Schaumburg-Lippe, * 1764". Geneall.net. נבדק ב-2017-03-05.
מדרגת האדם

מַדְּרֵגַת האדם היא סדרת חוברות ממאמריו של רבי יוסף יוזל הורוביץ, "הסבא מנובהרדוק", המכילות את תמצית משנתו של זרם ישיבות נובהרדוק בתנועת המוסר. החוברות ראו אור בפולין ובאוקראינה בשנות העשרה וה-20 של המאה ה-20, כשעמן מתפרסמות החלטות שוטפות מן הוועידות הכלל-ארציות של רשת ישיבות נובהרדוק. מאמרי מדרגת האדם החלו נדפסים בפולטבה כבר בשנת ה'תרע"ח, 1918, עוד בחיי ה"סבא". נדפסו בפולטבה החוברות: בתקופות העולם, בתיקון המידות, בבירור המידות, בדרכי התשובה, ובחרת בחיים, בדרכי הביטחון. יתר החוברות נכתבו כבר בחייו והתגלגלו בעותקים פרטיים בין תלמידי הישיבות ברשת נובהרדוק. חוברות אלו נדפסו בפיוטרקוב, פולין, בידי תלמידי סניף נובהרדוק בפיוטרקוב, והופצו בין ישיבות הרשת: ביראה ואהבה, בבקשת השלמות, בנקודת האמת, בדרכי החיים, בחשבון הצדק, במזכה הרבים. לאחר מותו של "הסבא מנובהרדוק" (דצמבר 1919) נלמדו מאמריו בקביעות ברשת ישיבות נובהרדוק לפי חודשי השנה, בכל חודש התמקד הלימוד בחוברת אחרת. כיום נדפסים המאמרים כולם בספר אחד המרכז את משנתו של "הסבא מנובהרדוק". הספר זכה למהדורות דפוס רבות, ולמהדורה מנוקדת. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מאמר מדרגת האדם בתקופת העולם מאמר מדרגת האדם בתיקון המידות מאמר מדרגת האדם בבירור המידות מאמר מדרגת האדם - ובחרת בחיים מאמר מדרגת האדם בדרכי הביטחון מאמר מדרגת האדם ביראה ואהבה מאמר מדרגת האדם בבקשת השלמות מאמר מדרגת האדם בדרכי החיים מאמר מדרגת האדם בנקודת האמת מאמר מדרגת האדם בחשבון הצדק מאמר מדרגת האדם במזכה הרבים מאמר מדרגת האדם בדרכי התשובה בסדר הלימוד המחזורי בישיבות נובהרדוק נלמד מאמר תקופת העולם בחודש תשרי, מאמר מדרגת האדם בתיקון המידות בחודש חשון וכן הלאה לפי סדר החוברות כפי שהוצג כאן. הרב י. ל. נעקריטש, ישיבות נוברדוק, באתר "דעת" מדרגת האדם, ניו יורק תש"ז, באתר היברובוקס חלק ממאמרי הסדרה מדרגת האדם בתקופות העולם, פאלטווא תרע"ח, באתר היברובוקס מדרגת האדם בתיקון המידות, פאלטווא תרע"ח, באתר היברובוקס מדרגת האדם ביראה ואהבה, פיעטרקוב תרפ"ב, באתר היברובוקס מדרגת האדם בחשבון הצדק, פיעטרקוב תרפ"ב, באתר היברובוקס מדרגת האדם בדרכי החיים, פיעטרקוב תרפ"ב, באתר היברובוקס מבוא למהדורת ירושלים תשס"ב, עמ' 21.
Stars (אלבום של שר)

Stars (בעברית: כוכבים) הוא אלבום האולפן ה-12 של זמרת הפופ האמריקנית, שר. האלבום יצא לאור ב-19 באפריל 1975, על ידי חברת התקליטים האחים וורנר. מתוך האלבום יצא הסינגל היחיד "Geronimo's Cadillac". האלבום הגיע רק למקום ה-153 במצעד הבילבורד 200 והיה לכישלון הקופתי הראשון של שר מתוך רצף של אלבומים כושלים בשנות ה-70 ושנות ה-80. "Geronimo's Cadillac" - יצא לאור ב-1975, כסינגל הראשון והפותח מתוך האלבום. מידע על האלבום Stars באתר MusicBrainz האלבום Stars באתר Discogs הקלטת השיר Geronimo's Cadillac באתר יוטיוב Cher - Geronimo's Cadillac, Discogs (באנגלית) Top 200 Albums | Billboard 200 chart, Billboard
קרטר גלאס

קרטר גלאס (באנגלית: Carter Glass‏; 4 בינואר 1858 – 28 במאי 1946) היה מוציא לאור ופוליטיקאי אמריקאי חבר המפלגה הדמוקרטית. הוא ייצג את קהיליית וירג'יניה בשני בתי הקונגרס של ארצות הברית וכיהן כמזכיר האוצר של ארצות הברית תחת הנשיא וודרו וילסון. הוא מילא תפקיד מרכזי בהקמת מערכת הרגולציה הפיננסית בארצות הברית, וסייע בהקמת מערכת הפדרל ריזרב והתאגיד הפדרלי לביטוח פיקדונות. קרטר גלאס נולד ב-4 בינואר 1858 בלינצ'בורג שבווירג'יניה, הילד האחרון שנולד לרוברט הנרי גלאס ורעייתו הראשונה אוגוסטה אליזבת כריסטיאן. אביו, רוברט הנרי גלאס, היה מנהל סניף הדואר של לינצ'בורג החל משנת 1853, וב-1858 קנה את העיתון "Lynchburg Daily Republican" (שם עבד מאז 1846). העיתון הנוסף של העיר היה העיתון "Lynchburg Daily Virginian", שפורסם אז על ידי ג'וזף בוטון, אשר ב-23 ביוני 1860 נהרג בדו-קרב עם עורך העיתון של גלאס, ג'ורג' וו. הרדוויק, בגלל האשמות כי גלאס השתמש במשרד הדואר שלו כדי לעכב את הפצת גיליוני העיתון המתחרה. אמו נפטרה ב-15 בינואר 1860, מעט אחרי שמלאו לגלאס שנתיים. לפיכך, אחותו נני שהייתה גדולה ממנו בעשר שנים מילאה את תפקיד האם בחייו של גלאס. בצעירותו קיבל גלאס את הכינוי "פלאק" ("Pluck" - נועז), בגלל נכונותו להתייצב כנגד בריונים. בגיל 22 הפך גלאס סוף סוף לכתב, עבודה ששאף להתמקצע בה זה מכבר, עבור "חדשות לינצ'בורג". ב-1887 התמנה לעורך עיתון הבוקר של החדשות. בשנה שלאחר מכן פרש המו"ל והציע לגלאס אפשרות לרכוש את העסק. נואש למצוא גיבוי כספי, גלאס קיבל באורח בלתי צפוי סיוע כלכלי מקרוב משפחה שהלווה לו מקדמה בת 100 דולר אמריקני במסגרת העסקה שסכומה הכולל נאמד ב-13,000 דולר. משרכש את העיתון גלאס היה חופשי לכתוב ולפרסם כל העולה על רוחו. הוא כתב מאמרי מערכת נועזים ועודד כתיבת דיווחים קשוחים בעיתון הבוקר, מה שהגדיל את מכירות העיתון. עד מהרה, גלאס הצליחה לרכוש את העיתון "Daily Advance" של אחר הצהריים, ואז רכש את העיתון המתחרה. כך הפך למו"ל היחיד בלינצ'בורג. לאחר שעבד כעורך ומוציא לאור של עיתון, זכה גלאס בבחירות לסנאט של וירג'יניה ב-1899. הוא היה ציר בוועידת החוקה בווירג'יניה ב-1902, שם תומך רב-השפעה הן במדיניות פרוגרסיביזם והן במדינות הפרדה גזעית. גלאס זכה בבחירות לבית הנבחרים של ארצות הברית באותה השנה והיה ליו"ר ועדת הבנקאות והמטבע של בית הנבחרים ב-1913. בעבודה עם הנשיא וילסון העביר את חוק הפדרל ריזרב שהקים מערכת בנקאית מרכזית באמריקה. גלאס שימש כמזכיר האוצר בשנים 1920-1918, אז עזב תפקיד זה עם היבחרו לסנאט האמריקאי מטעם וירג'יניה. גלאס היה מועמד לנשיאות ארצות הברית בכינוס הוועדה הדמוקרטית הלאומית לקראת הבחירות לנשיאות ארצות הברית 1920. גלאס כיהן בסנאט משנת 1920 עד מותו ב-1946, והיה יו"ר ועדת ההקצבות של הסנאט החל מ-1933. הוא שימש גם כנשיא הזמני של הסנאט בשנים 1945-1941. הוא נתן את חסותו ל"חוק הבנקאות 1933", הידוע גם בשם חוק גלאס-סטגל, שייסד את התאגיד הפדרלי לביטוח פיקדונות ואכף את ההפרדה בין תאגידי בנק השקעות ובנקים מסחריים. גלאס היה תומך נלהב בזכויות המדינות בארצות הברית, והתנגד לחלק גדול מהניו דיל והתעמת לא פעם עם הנשיא פרנקלין דלאנו רוזוולט בענייני המינויים הפדרליים בווירג'יניה. מדיה וקבצים בנושא קרטר גלאס בוויקישיתוף קרטר גלאס, באתר המדריך הביוגרפי של הקונגרס של ארצות הברית (באנגלית) קרטר גלאס, באתר "Find a Grave" (באנגלית) קרטר גלאס, באתר אנציקלופדיה בריטניקה (באנגלית)
הוא אוהב אותי... הוא לא אוהב אותי

הוא אוהב אותי... הוא לא אוהב אותי או היא אוהבת אותי... היא לא אוהבת אותי (בצרפתית: Effeuiller la marguerite) הוא משחק שנועד לשקף את רגשותיו של האהוב כלפי השחקן. אדם שמשחק את המשחק אומר לסירוגין את הביטויים "הוא (או היא) אוהב/ת אותי" ו"הוא (או היא) לא אוהב/ת אותי", תוך כדי שהוא מסיר עלה כותרת אחד מפרח (בדרך כלל חיננית עין שור (אנ')) לכל ביטוי. לאחר שהוסר עלה הכותרת האחרון מהפרח, הביטוי האחרון שנאמר מייצג כביכול את האמת של אהבתם של השחקן ואהובו. תוך כדי שהשחקן אומר את הביטויים הללו, השחקן בדרך כלל נמשך מינית לאהובו. אותו שחקן עשוי גם לאשר את אמונתו או לפעול מתוך גחמה. בגרסה הצרפתית המקורית של המשחק, עלי הכותרת לא רק מציינים את אהבתו של אותו אדם שעליו מדובר, אלא באיזו מידה: "קצת" (un peu), "הרבה" (beaucoup), "תשוקה" (passionnément), "עד טירוף" (à la folie) או "בכלל לא" (pas du tout). אחד המופעים הראשונים של משחק זה הוא בקטע פנטומימה במערכה הראשונה של הצגת הבלט ז'יזל, מאת ז'אן קוראלי וז'יל פרו, שהוצגה לראשונה בפריז בשנת 1841. ניתן גם להשתמש במשחק זה למטרות אחרות, כמו למשל האם ללכת לקנות דבר מסוים או לא, האם ללכת לבית הספר או לא, וכו'. מדיה וקבצים בנושא הוא אוהב אותי... הוא לא אוהב אותי בוויקישיתוף The French at Home: A Nation's Character, Culture and Genius as Observed by an American Diplomat, Albert Rhodes, 1875 (republished 2005) effeuiller la marguerite - Cambridge French-English Thesaurus by Marie-Noëlle Lamy, Richard Towell, 1998 effeuiller la marguerite - Webster's New World Concise French Dictionary Book references (English language search on Google Books) Book references (French language search on Google Books) ערך זה הוא קצרמר בנושא משחקים ובנושא צרפת. אתם מוזמנים לתרום לוויקיפדיה ולהרחיב אותו.
פיגוע הירי באל פאסו

פיגוע הירי באל פאסו היה טבח שהתרחש ב-3 באוגוסט 2019 בסביבות השעה 11:00 בבוקר בסניף וולמארט בעיר אל פאסו, טקסס שבארצות הברית. באירוע נרצחו 22 איש, ונפצעו 24. היורה, שתואר כגבר בן 21, בשם פטריק ווד קרוזיוס, נעצר זמן קצר לאחר תחילת הירי והואשם ברצח. לפני מסע ההרג, פרסם קרוזיוס באתר שבו יוצאים לאור גם פרסומים אנטישמיים, רשומה בת ארבעה עמודים ובה כתב כי הוא מאמין שכוחות הביטחון יהרגו אותו, וכי החליט לנקוט את הצעד במחאה כנגד ההגירה של היספנים לארצות הברית, אותה הגדיר במונח "פלישה". עוד כתב כי הוא קיבל השראה מצילומי הטבח בכרייסטצ'רץ' והתייחס לתאורית הקשר על רצח עם של האדם הלבן. 12 שעות לאחר מכן בוצע עוד אירוע ירי המוני בו נרצחו תשעה בני אדם בעיר דייטון, אוהיו. מדיה וקבצים בנושא פיגוע הירי באל פאסו בוויקישיתוף 20 בני אדם נרצחו ו-26 נפצעו בטבח באל פאסו, באתר מעריב אונליין, 3 באוגוסט 2019 הרוגים ופצועים קשה בירי בקניון בטקסס, באתר ynet, 3 באוגוסט 2019 ארה"ב: 20 הרוגים מירי במרכז קניות באל פאסו שבטקסס, באתר וואלה, 4 באוגוסט 2019 Carly Read, El Paso shooting: Gunman shoots dead 22 in Walmart massacre - suspect detained, Express.co.uk, ‏2019-08-03 (באנגלית) נתן גוטמן וגיא בריצמן, הטבח בארה"ב: מספר ההרוגים באירוע בקניון עלה ל-20, באתר כאן, ‏3 באוגוסט 2019 ynet, עוד ירי המוני בארה"ב: 9 נרצחו בבר באוהיו, באתר ynet, 4 באוגוסט 2019 ערך זה הוא קצרמר בנושא ארצות הברית ובנושא טרור. אתם מוזמנים לתרום לוויקיפדיה ולהרחיב אותו.
יחסי אוסטרליה–גואטמלה

יחסי אוסטרליה–גואטמלה הם היחסים הדיפלומטיים הרשמיים שבין הקהילייה של אוסטרליה לבין רפובליקת גואטמלה. היחסים שבין הקהילייה של אוסטרליה לבין רפובליקת גואטמלה כוננו בשנת 1977. על פי מחלקת החוץ והסחר האוסטרלית בין שתי המדינות יחסים חמים. היחסים בין שתי המדינות מופקדים על השגרירות האוסטרלית שבמקסיקו סיטי בירת מקסיקו. מן הצד השני מחזיקה גואטמלה שגרירות בקנברה בירת אוסטרליה אותה פתחה ב-2014. שתי המדינות הן חברות בארגון האומות המאוחדות. בין שתי המדינות עוברים מדי שנה בשנה כאלפיים מבקרים. במפקד האוכלוסין האוסטרלי של שנת 2016 הזדהו 450 אוסטרלים כילידי גואטמלה ועוד 400 הזדהו כאנשים שמוצאם גואטמלי. בין שתי המדינות ביקור רם דרג אחד בלבד, של השגריר האוסטרלי למען זכויות האדם שהתקיים בפברואר 2017. גואטמלה מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. אוסטרליה אינה מיוצגת בגואטמלה, הן בדרג השגרירות והן בדרג הקונסולרי. אוסטרליה האמינה את שגרירותה במקסיקו סיטי, בירת מקסיקו על גואטמלה. Guatemala country brief, מחלקת החוץ והסחר של ממשלת הקהילייה של אוסטרליה EMBASSY OF GUATEMALA IN CANBERRA, AUSTRALIA Australia en México, Centroamérica, Cuba y República Dominicana, דף הפייסבוק של שגרירות אוסטרליה במקסיקו
הר אלקינס

הר אלקינס (באנגלית: Mount Elkins), המכונה גם בשם יקלן (Jökelen - מילולית: "הקרחון") הוא הר כהה, תלול מדרונות, לו שלוש פסגות גדולות, בהרי נייפייר, בארץ אנדרבי, במזרח אנטארקטיקה שבאנטארקטיקה (באזור המהווה חלק מהטריטוריה האנטארקטית האוסטרלית). ההר הוא הגבוה בהרי נייפייר; הגבוהה מבין שלוש פסגותיו מתנשאת לגובה של 2,300 מטרים מעל פני הים. ההר מתנשא לגובה של 1,050 מטרים מעל סביבתו. הר אלקינס ממוקם 92 קילומטרים דרומית לכף באטרבי; 7.4 קילומטרים מצפון לנונאטאקי יאנג; 30 קילומטרים ממערב לנונאטאק סרטופן; 26 קילומטרים ממערב לנונאטאקי ניומן; 97 קילומטרים ממזרח להר מקמאסטר; ו-57 קילומטרים דרומית מערבית להר קג'רינגה. הר אלקינס מופה לראשונה על ידי קרטוגרפים נורווגים בהתבסס על תצלומי אוויר שצולמו על ידי משלחת החקר במימונו וביוזמתו של לארס כריסטנסן, בשנים 1937–1936. הממפים להר בשם "יוקלן" שמשמעותו "הקרחון". ההר מופה שנית בהתבסס על תצלומי אוויר שצולמו במסגרת סקר אווירי שבוצע על ידי משלחת החקר האוסטרלית הלאומית לאנטארקטיקה בשנת 1956. משלחת סקר שיצאה מתחנת מוסון בשנת 1960, בפיקודו של סיד קרבי, ובה היה גם טרנס ג'יימס אלקינס סקרה את ההר. ההר נקרא על שמו של הפיזיקאי חוקר היונוספירה טרנס ג'יימס אלקינס, ששהא עם משלחת החקר האוסטרלית הלאומית לאנטארקטיקה, בתחנת מוסון בשנת 1960. קבוצת החקר שיצאה מתחנת מוסון בשנת 1960, וכללה את טרנס ג'יימס אלקינס, סידני לורימר קירבי ונביל ג'וזף קולינס היו הראשונים שהעפילו לפסגת ההר. פסגת הר אלקינס גבוהה מזו של כל הר ביבשת אוסטרליה - לרבות מהר קוסצ'יושקו (שגובהו 2,228 מטרים), שהוא אחד משבע הפסגות. בשל הקושי להגיע אליו, הוא לא הפך להר פופולרי לטיפוס הרים. הר אלקינס באתר הסקר הגאולוגי של ארצות הברית הר אלקינס באתר הגאזט האנטארקטי של ממשלת אוסטרליה הר אלקינס באתר הגאזט האנטארקטי המשווה SCAR של ממשלת אוסטרליה הר אלקינס - תצלום לוויין ומידע באתר peakware הר אלקינס באתר peakbagger תצלומי הר אלקינס תחזית מזג אוויר עדכנית (לפי גבהים) עבור הר אלקינס מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי של ממשלת אוסטרליה מידע על פסגת ההר מידע על מיקום ההר
הר קוק (פירושונים)

האם התכוונתם ל... אוראקי / הר קוק – הר באלפים הדרומיים, באי הדרומי של ניו זילנד; ההר הגבוה בניו זילנד כפר הר קוק – הכפר הסמוך להר קוק בניו זילנד הר קוק (אנטארקטיקה) – הר ברכס לקי שבאנטארקטיקה הרי קוק – רכס הרים בהרי נייפייר שבאנטארקטיקה הר קוק (הרי סנט אליאס) – הר בהרי סנט אליאס, על הגבול בין פרובינציית יוקון שבקנדה למדינת אלסקה שבארצות הברית הר קוק (אוסטרליה המערבית) – הר במדינת אוסטרליה המערבית שבאוסטרליה
יחסי סורינאם–קנדה

יחסי סורינאם–קנדה הם היחסים הדיפלומטיים הרשמיים שבין רפובליקת סורינאם לבין קנדה. היחסים הדיפלומטיים הרשמיים שבין רפובליקת סורינאם לבין קנדה כוננו בנובמבר 1975 מיד לאחר קבלת עצמאותה של סורינאם. קנדה הפקידה את היחסים על נציבותה הגבוהה בג'ורג'טאון, בירת גיאנה וסורינאם הפקידה את היחסים על שגרירותה בוושינגטון די סי, בירת ארצות הברית. הייצוא הקנדי לסורינאם בשנת 2017 הגיע לשווי 29.5 מיליון דולר קנדי והוא כלל בעיקר מכונות וחלקי חילוף למכונות. הייצוא הסורינאמי לקנדה באותה השנה הגיע לשווי 12 מיליון דולר קנדי והוא כלל בעיקר מתכות בסיס, פירות ופירות ים. קנדה תומכת באינטרסים של סורינאם בקהילייה הקריבית אף על פי שאינה חברה בה, היא מרבה לתמוך בעמדות סורינאם גם בהצבעות מליאת האומות המאוחדות. קנדה תומכת בביטחון הפנים של סורינאם - במיגור הסחר באיברים והסחר בסמים קשים. הכוחות המזוינים של קנדה והכוחות המזוינים של סורינאם התאמנו יחד במסגרת תוכנית מיוחדת. סורינאם אינה מיוצגת בקנדה בדרג השגרירות, אלא האמינה את שגרירותה שבוושינגטון די. סי. בירת ארצות הברית, על קנדה. סורינאם מיוצגת בקנדה בדרג הקונסולרי באמצעות שתי קונסוליות שהיא מחזיקה בערים קלונה וטורונטו. קנדה אינה מיוצגת בסורינאם בדרג השגרירות, אלא האמינה את נציבותה הגבוהה שבג'ורג'טאון, בירת גיאנה, על סורינאם. קנדה מיוצגת בסורינאם בדרג הקונסולרי באמצעות קונסוליה רשמית שהיא מחזיקה בפרמריבו, בירת המדינה. מדיה וקבצים בנושא יחסי סורינאם–קנדה בוויקישיתוף Canada - Suriname Relations, אתר הנציבות הגבוהה של קנדה בגיאנה CONSULATE OF SURINAME IN KELOWNA, CANADA CONSULATE OF CANADA IN PARAMARIBO, SURINAME
משטרת קאזאן

משטרת קאזאן (ברוסית: Полиция Казани), בשמה הרשמי: מינהל משרד הפנים בעיר קאזאן (ברוסית: Управление МВД России по городу Казани) הוא גוף האכיפה והשיטור בעיר קאזאן. זהו אחד מגופי המשטרה הגדולים ביותר ברוסיה והגדול ביותר בטטרסטן. משטרת קאזאן הוקמה לראשונה בשנת 1722 וכיום המשטרה היא האחראית הבלעדית על אבטחת העיר בעת שנערכים בה אירועים בינלאומיים גדולים. מפקד משטרת קאזאן מתמנה ומפוטר על ידי נשיא טטרסטן בהתייעצות עם נשיא רוסיה ועל פי המלצת שר הפנים של טטרסטן הממונה על המשטרה. מפקד משטרת קאזאן הנוכחי הוא אלכסנדר מישצ'יחין המכהן מאז אפריל 2019. על משטרת קאזאן מפקחים משרד הפנים הרוסי, משרד הפנים הטטרי, ראש עיריית קאזאן והפרלמנט העירוני של קאזאן. כוח השיטור בעיר קאזאן הוקם לראשונה כחלק ממחלקת המשטרה בשנת 1722, במקביל להקמת גופי משטרה בסנקט פטרבורג, מוסקבה, קייב וערים גדולות אחרות באימפריה הרוסית. משטרת העיר קאזאן במתכונתה המודרנית אורגנה בשנת 1977 כחלק ממועצת הביצוע של העיר קאזאן, כאשר משרד הפנים נותר לגוף המנהל ולאורך השנים גוף המשטרה העירוני אורגן מספר פעמים. בשנת 1991 מספר מחלקות הוקמו במשטרה בהן המחלקה למאבק בפשעים כלכליים והמחלקה למאבק בפשע מאורגן. מאז העשור הראשון של המאה ה-21 המשטרה סופגת ביקורת רבה על אלימות מופרזת כנגד אזרחים, בעיקר בדיכוי הפגנות מחאה. ביקורת שהביאה בזמנו למינוי מפקד חדש למשטרת העיר. ביולי 2013 משטרת העיר שיתפה פעולה עם שירות הביטחון הפדרלי באבטחת אירועי אוניברסיאדת קאזאן (2013), שהיה אירוע הספורט הגדול ביותר ברוסיה מאז אולימפיאדת מוסקבה (1980). משטרת קאזאן הופיעה בסרט ההרפתקאות "אוצר אגם קאבאן" (Сокровища озера Кабан בשפת המקור). מדיה וקבצים בנושא משטרת קאזאן בוויקישיתוף אתר האינטרנט הרשמי של משטרת קאזאן Brutality Jolts Russia Into Action on Police, NYT. Kazan police station in Russia subject to third brutality probe, Taipei Times Man allegedly beaten, sodomized, and killed at a police station in Kazan, Gazeta.ru Sodomy & Death At Hands of Kazan Police Sets Off National Outcry, Kazan Herald Police Chief Fired over Custody Death in Kazan, רי"א נובוסטי ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
מרדכי רפאל חיים הכהן

הרב ד"ר מרדכי (אנג'לו) רפאל חיים הכהן (באיטלקית: Angiolo (Angelo) Sacerdoti;‏ כ"ז בשבט ה'תרמ"ו, 2 בפברואר 1886, פירנצה – ט"ז באדר א' ה'תרצ"ה, רומא) היה רבה הראשי של יהדות רומא וכל יהדות איטליה בין השנים 1912–1935. נולד בפירנצה, בן למשפחה מיוחסת, מצאצאי מגורשי ספרד. התייתם מאביו בגיל 7. רכש השכלה תורנית וכללית בכוחות עצמו, וכבר בגיל צעיר לימד שיעורים פרטיים כדי לעזור בפרנסת הבית. למד בבית המדרש לרבנים בפירנצה אצל הרבנים צבי פרץ חיות ושמואל צבי מרגליות. במקביל, למד באוניברסיטת פירנצה, וקיבל תואר דוקטור על עבודתו בנושא הרב שמחה לוצאטו. לאחר שהוסמך לרבנות, בגיל 24, החל לכהן כרבה של הקהילה היהודת ברג'ו אמיליה, עוד בטרם נישא. בשנת 1912 עבר לכהן כרבה הראשי של הקהילה ברומא, אשר נחשב (באופן לא רשמי) לרבה הראשי של כל יהדות איטליה, במקומו של הרב יצחק חיים קסטיליוני, שנפטר. עם הצטרפותה של איטליה למלחמת העולם הראשונה, בשנת 1915, התגייס מרצונו לצבא האיטלקי, ושרת כמפקד פלוגת הרבנים הצבאיים, בדרגת קפטן. במסגרת תפקיד זה, דאג לחיילים יהודים, ובפרט לכאלה שהוצבו במקומות מבודדים ומרוחקים. הוא דאג למשלוח מזון כשר מפירנצה ולשחרורם של החיילים היהודים בחגי ישראל. לאחר המלחמה חזר לתפקידו האזרחי. הוא פעל רבות לחיזוק הזהות היהודית בקרב היהודים שנטו להתבוללות. בשנת 1925 ייצג את יהדות איטליה וממשלת איטליה בטקס הפתיחה של האוניברסיטה העברית בירושלים. בימי השלטון הפאשיסטי, הצליח לשכנע את שר החינוך ג'ובאני ג'נטילה לא להסתפק בפטור לתלמידים היהודים מלימודי דת קתוליות, אלא לייסד בית ספר יהודי ממלכתי, ולצדו ייסד גם מועדון לחיזוק הזהות והשייכות היהודית בקרב בני הנוער. היה ממייסדי איגוד הקהילות היהודיות של איטליה, שנוסד בהוראת השלטון הפאשיסטי, שרצה גוף יציג של כל יהודי איטליה. הוא ניסה להעניק לגוף זה מעמד של רבנות ראשית, אך עסקנים יהודים אחרים מנעו זאת ממנו. בשנת 1933, ניצל את קשריו עם בניטו מוסוליני בבקשה שימתן את צעדיו של אדולף היטלר, אך מוסוליני השיבו שאין בכוחו לעצור את היטלר. הוא החזיר את בית המדרש לרבנים מפירנצה בחזרה לרומא, ועמד בראשו עד לפטירתו. הוא תכנן, בברכת מוסוליני, לארגן כינוס עולמי ליהדות ספרד באיטליה, אך נפטר בטרם הספיק להוציא כינוס זה לפועל. הוא נפטר בט"ז באדר א' ה'תרצ"ה, 18 בפברואר 1935. כאות אבל, לא מינתה הקהילה היהודית רב במשך שנת האבל על מותו. פרופ' רפאל ר. כהן, רבה של רומא, הד-המזרח הדף סצ'רדוטי אנגלו רפאל חיים באתר הספרייה היהודית המקוונת (באנגלית). אנגלו סצ'רדוטי באתר "רבנים איטלקים" (באיטלקית). שם המשפחה בעברית נכתב לרוב "כהן" או "הכהן". השם "סצ'רדוטי" הוא תרגום לאיטלקית של המילה "כהן".
מזצ'אט

מזצ'אט (בהונגרית: Mezőcsát; ביידיש: מעזא-טשאטה) היא עיר במחוז בורשוד-אבאוי-זמפלן שבצפון מזרח הונגריה. האזור אוכלס עוד מהעת העתיקה. בשנת 1067 הוקם שם מנזר וכן כפר בשם Csát (צ'אט) אשר חולק לשני חלקים: Szabadcsát (סאבאדצ'אט) שבו חיו אנשים חופשיים, ו-Lakcsát (לאקצ'אט) ובו חיו צמיתים. האזור נהרס בעת פלישת האימפריה המונגולית להונגריה, ושמו הוזכר שוב רק בשנות ה-30 של המאה ה-14. לאחר קרב קרסטש במאה ה-16 האזור היה עזוב פעם נוספת, אך אנשים התיישבו בו שוב כשמחוז בורשוד נמצא בשליטת נסיך טרנסילבניה גאבור בתלן. בשנת 1686 הכוחות האוסטרים שרפו את העיר, אבל במסמך משנת 1698 היא מצוינת כעיר הזכאית להחזיק שוק, ועל כן הייתה לה חשיבות כלשהי. המקומיים המרדו בשנים 1848–1849 נגד בית הבסבורג, ובעת הדיכוי שוב נשרפה העיר על ידי הצבא האוסטרי. לאחר הפשרה האוסטרו-הונגרית ב־1867 העיר שגשגה: רכבות הגיעו לעיר, טחנות קמח הוקמו ובנקים נפתחו. לאחר מלחמת העולם הראשונה, העיר איבדה 176 מאזרחיה. פסל הוקם לזכרם. במהלך מלחמת העולם השנייה והשואה, באביב 1944, התושבים היהודים גורשו למחנות השמדה. 362 מיהודי העיר נרצחו בשואה. ב-7 בנובמבר 1944 כוחות ברית המועצות כבשו את האזור. במהלך העשורים שלאחר מכן מזצ'אט שגשגה, אף על פי שירדה במרכזיותה בשל הקמתה העיר טיסאויווארוש. ב-1 בינואר 1991 היא הוכרזה שוב כעיר. ערך מורחב – קהילת יהודי מזצ'אט במזצ'אט חיה שנים רבות קהילה יהודית יוז'ף קיש (1843 – 1921) היה משורר, עורך כתבי עת יהודי-הונגרי, חבר באגודת פטפי. היסטוריית העיר, מתוך אתרה הרשמי פנקס הקהילות הונגריה, עמוד 345–346 מאזו'-צ'אט, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 206–207. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא מזצ'אט בוויקישיתוף אתר האינטרנט הרשמי של מזצ'אט (בהונגרית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.